
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2016 M. RUGSĖJO 7 D. NUTARIMO NR. 900 „DĖL VADOVYBĖS APSAUGOS DEPARTAMENTO PRIE VIDAUS REIKALŲ MINISTERIJOS  PRITARIMO DĖL STATINIŲ STATYBOS, STATINIŲ REKONSTRAVIMO, JŲ PASKIRTIES KEITIMO SAUGOMŲ OBJEKTŲ APSAUGOS ZONOSE, ŽEMĖS SKLYPŲ IR (AR) STATINIŲ SAUGOMŲ OBJEKTŲ APSAUGOS ZONOSE PERLEIDIMO, NUOMOS AR PANAUDOS SANDORIŲ SUDARYMO IŠDAVIMO TVARKOS APRAŠO PATVIRTINIMO IR SAUGOMŲ OBJEKTŲ APSAUGOS ZONOSE STATOMŲ STATINIŲ MAKSIMALAUS AUKŠČIO NUSTATYMO“ PAKEITIMO

Nr.
Vilnius

Lietuvos Respublikos Vyriausybė nutaria:    
1. Pakeisti Lietuvos Respublikos Vyriausybės 2016 m. rugsėjo 7 d. nutarimą Nr. 900 „Dėl Vadovybės apsaugos departamento prie Vidaus reikalų ministerijos pritarimo dėl statinių statybos, statinių rekonstravimo, jų paskirties keitimo saugomų objektų apsaugos zonose, žemės sklypų ir (ar) statinių saugomų objektų apsaugos zonose perleidimo, nuomos ar panaudos sandorių sudarymo išdavimo tvarkos aprašo patvirtinimo ir saugomų objektų apsaugos zonose statomų statinių maksimalaus aukščio nustatymo“:
1.1. Pakeisti pavadinimą ir jį išdėstyti taip:
„DĖL LIETUVOS RESPUBLIKOS VADOVYBĖS APSAUGOS TARNYBOS PRITARIMO DĖL STATINIŲ STATYBOS, STATINIŲ REKONSTRAVIMO, JŲ PASKIRTIES KEITIMO SAUGOMŲ OBJEKTŲ APSAUGOS ZONOSE, ŽEMĖS SKLYPŲ IR (AR) STATINIŲ SAUGOMŲ OBJEKTŲ APSAUGOS ZONOSE PERLEIDIMO, NUOMOS AR PANAUDOS SANDORIŲ SUDARYMO IŠDAVIMO TVARKOS APRAŠO PATVIRTINIMO IR SAUGOMŲ OBJEKTŲ APSAUGOS ZONOSE STATOMŲ STATINIŲ MAKSIMALAUS AUKŠČIO NUSTATYMO“.
1.2. Pakeisti 1 punktą ir jį išdėstyti taip:
,,1. Patvirtinti Lietuvos Respublikos vadovybės apsaugos tarnybos pritarimo dėl statinių statybos, statinių rekonstravimo, jų paskirties keitimo saugomų objektų apsaugos zonose, žemės sklypų ir (ar) statinių saugomų objektų apsaugos zonose perleidimo, nuomos ar panaudos sandorių sudarymo išdavimo tvarkos aprašą (pridedama).“
1.3. Pakeisti nurodytu nutarimu patvirtintą Vadovybės apsaugos departamento  prie Vidaus reikalų ministerijos pritarimo dėl statinių statybos, statinių rekonstravimo, jų paskirties keitimo saugomų objektų apsaugos zonose, žemės sklypų ir (ar) statinių saugomų objektų apsaugos zonose perleidimo, nuomos ar panaudos sandorių sudarymo išdavimo tvarkos aprašą ir jį išdėstyti nauja redakcija (pridedama).
2. Šis nutarimas įsigalioja 2020 m. liepos 1 d.


Ministras Pirmininkas

Vidaus reikalų ministras




PATVIRTINTA
Lietuvos Respublikos Vyriausybės
2016 m. rugsėjo 7 d. nutarimu Nr. 900
(Lietuvos Respublikos Vyriausybės
2020 m.               d. nutarimo Nr.  redakcija) 


LIETUVOS RESPUBLIKOS VADOVYBĖS APSAUGOS TARNYBOS PRITARIMO DĖL STATINIŲ STATYBOS, STATINIŲ REKONSTRAVIMO, JŲ PASKIRTIES KEITIMO SAUGOMŲ OBJEKTŲ APSAUGOS ZONOSE, ŽEMĖS SKLYPŲ IR (AR) STATINIŲ SAUGOMŲ OBJEKTŲ APSAUGOS ZONOSE PERLEIDIMO, NUOMOS AR PANAUDOS SANDORIŲ SUDARYMO IŠDAVIMO TVARKOS APRAŠAS 

I SKYRIUS
BENDROSIOS NUOSTATOS

[bookmark: _Hlk42622020]1. Lietuvos Respublikos vadovybės apsaugos tarnybos pritarimo dėl statinių statybos, statinių rekonstravimo, jų paskirties keitimo saugomų objektų apsaugos zonose, žemės sklypų ir (ar) statinių saugomų objektų apsaugos zonose perleidimo, nuomos ar panaudos sandorių sudarymo išdavimo tvarkos aprašas (toliau – Aprašas) nustato Lietuvos Respublikos vadovybės apsaugos tarnybos (toliau – Tarnyba) pritarimo dėl Lietuvos Respublikos vadovybės apsaugos įstatymo (toliau – Įstatymas) 10 straipsnio 1 dalyje nurodytų saugomų objektų apsaugai užtikrinti nustatytose saugomų objektų apsaugos zonose ketinamų statyti statinių statybos ar statinių rekonstravimo, jų paskirties keitimo, žemės sklypų ir (ar) statinių perleidimo, nuomos ar panaudos sandorių sudarymo išdavimo tvarką.
2. Apraše vartojama sąvoka „pareiškėjas“ – statinio ar žemės sklypo savininkas, teisėtas valdytojas ar naudotojas arba jo įgaliotas asmuo, kuris kreipiasi į Tarnybą su prašymu išduoti pritarimą dėl statinio statybos, statinio rekonstravimo, jo paskirties keitimo saugomų objektų apsaugos zonoje, taip pat žemės sklypo ir (ar) statinio saugomų objektų apsaugos zonoje perleidimo, nuomos ar panaudos sandorio sudarymo. 
3. Kitos Apraše vartojamos sąvokos suprantamos taip, kaip apibrėžtos Įstatyme, Lietuvos Respublikos specialiųjų žemės naudojimo sąlygų įstatyme, Lietuvos Respublikos statybos įstatyme ir Lietuvos Respublikos žemės įstatyme. 

II SKYRIUS
PRITARIMO DĖL STATINIŲ STATYBOS, STATINIŲ REKONSTRAVIMO, JŲ PASKIRTIES KEITIMO SAUGOMŲ OBJEKTŲ APSAUGOS ZONOSE IŠDAVIMAS

4. Pareiškėjai, ketinantys saugomų objektų apsaugos zonose statyti, rekonstruoti statinius, keisti jų paskirtį, prieš pateikdami Statybos įstatyme nurodytus dokumentus statybą leidžiančiam dokumentui išduoti, privalo Tarnybai pateikti:
4.1. Aprašo priede nurodytos formos prašymą;
4.2. asmens tapatybę patvirtinantį dokumentą arba jo patvirtintą kopiją, kai pareiškėjas kreipiasi į Tarnybą paštu arba elektroninių ryšių priemonėmis;
4.3. įgaliojimą, jeigu pareiškėjas yra statinio savininko, teisėto valdytojo ar naudotojo įgaliotas asmuo;
4.4. statinio projektą ir jo skaitmeninę kopiją arba tik skaitmeninę statinio projekto kopiją, jeigu šį projektą privalantys pasirašyti asmenys jį pasirašė elektroniniais parašais;
4.5. statinio kadastro duomenų bylos kopiją.
5. Pareiškėjas Aprašo 4 punkte nurodytus dokumentus Tarnybai gali pateikti tiesiogiai atvykęs į Tarnybą, paštu arba elektroninių ryšių priemonėmis. Elektroninių ryšių priemonėmis pateikti dokumentai turi būti pasirašyti saugiu elektroniniu parašu.
6. Tarnyba apie sprendimą, kuriuo tenkinamas arba netenkinamas pareiškėjo prašymas išduoti pritarimą dėl statinio statybos, statinio rekonstravimo, jo paskirties keitimo saugomų objektų apsaugos zonoje, tiesiogiai, paštu arba elektroninių ryšių priemonėmis informuoja pareiškėją ne vėliau kaip per 20 darbo dienų nuo visų Aprašo 4 punkte nurodytų dokumentų gavimo Tarnyboje. 
7. Tarnyba, nustačiusi, kad prašyme nurodyti ne visi būtini duomenys arba pateikti ne visi ar netinkamai įforminti dokumentai, kurių reikia sprendimui priimti, per 5 darbo dienas nuo tokių dokumentų gavimo praneša pareiškėjui apie tai, kad būtina ne vėliau kaip per 10 darbo dienų nuo pranešimo gavimo ištaisyti šiuos trūkumus ir kad terminas sprendimui priimti skaičiuojamas nuo visų tinkamai įformintų dokumentų pateikimo dienos. Jeigu per šį terminą pareiškėjas nurodytų trūkumų neištaiso, per 3 darbo dienas nuo trūkstamų dokumentų pateikimo termino pabaigos Tarnyba tiesiogiai, paštu arba elektroninių ryšių priemonėmis informuoja pareiškėją apie priežastis, dėl kurių prašymas toliau nebus nagrinėjamas. Prašymas kartu su pateiktais dokumentais grąžinamas pareiškėjui (išskyrus tuos atvejus, kai dokumentai pateikti elektroninių ryšių priemonėmis).
8. Tarnyba atsisako išduoti pritarimą dėl statinio statybos, statinio rekonstravimo, jo paskirties keitimo saugomų objektų apsaugos zonoje, jeigu:
8.1. statinio statyba, statinio rekonstravimas, jo paskirties keitimas pažeistų Lietuvos Respublikos specialiųjų žemės naudojimo sąlygų įstatymo 128 straipsnio 1 dalies 1–3 punktuose nustatytus apribojimus;
8.2. statinio statyba neatitiktų Lietuvos Respublikos Vyriausybės nustatyto saugomų objektų apsaugos zonose statomų statinių maksimalaus aukščio;
8.3. statinio statyba, statinio rekonstravimas, jo paskirties keitimas trukdytų atlikti Tarnybos funkcijas ir keltų grėsmę saugomų asmenų ar saugomų objektų saugumui ir (ar) sudarytų prielaidas šiai grėsmei kilti. Tokiu atveju Tarnyba nurodo motyvus, dėl kurių atsisako išduoti pritarimą dėl statinio statybos, statinio rekonstravimo, jo paskirties keitimo saugomų objektų apsaugos zonoje.

III SKYRIUS
PRITARIMO DĖL ŽEMĖS SKLYPŲ IR (AR) STATINIŲ SAUGOMŲ OBJEKTŲ APSAUGOS ZONOSE PERLEIDIMO, NUOMOS AR PANAUDOS SANDORIŲ SUDARYMO IŠDAVIMAS

9. Pareiškėjai, ketinantys sudaryti žemės sklypų ir (ar) statinių saugomų objektų apsaugos zonose perleidimo, nuomos ar panaudos sandorius, kaip papildomą informaciją sandorio šalims privalo nurodyti, kad sandoris bus sudaromas tik gavus Tarnybos pritarimą dėl žemės sklypo ir (ar) statinio saugomų objektų apsaugos zonoje perleidimo, nuomos ar panaudos sandorio sudarymo.
10. Pareiškėjai, prieš sudarydami žemės sklypų ir (ar) statinių saugomų objektų apsaugos zonose perleidimo, nuomos ar panaudos sandorį, privalo Tarnybai pateikti:
10.1. Aprašo priede nurodytos formos prašymą;
10.2. asmens tapatybę patvirtinantį dokumentą arba jo patvirtintą kopiją, kai pareiškėjas kreipiasi į Tarnybą paštu arba elektroninių ryšių priemonėmis;
10.3. įgaliojimą, jeigu pareiškėjas yra statinio ar žemės sklypo savininko, teisėto valdytojo ar naudotojo įgaliotas asmuo.
11. Pareiškėjas Aprašo 10 punkte nurodytus dokumentus Tarnybai gali pateikti tiesiogiai atvykęs į Tarnybą, paštu arba elektroninių ryšių priemonėmis. Elektroninių ryšių priemonėmis pateikti dokumentai turi būti pasirašyti saugiu elektroniniu parašu.
12. Tarnyba apie sprendimą, kuriuo tenkinamas arba netenkinamas pareiškėjo prašymas išduoti pritarimą dėl žemės sklypo ir (ar) statinio saugomų objektų apsaugos zonoje perleidimo, nuomos ar panaudos sandorio sudarymo, tiesiogiai, paštu arba elektroninių ryšių priemonėmis informuoja pareiškėją ne vėliau kaip per 20 darbo dienų nuo prašymo gavimo Tarnyboje. 
13. Pareiškėjas apie nustatytus trūkumus (kai prašyme nurodyti ne visi būtini duomenys arba pateikti ne visi ar netinkamai įforminti dokumentai, kurių reikia sprendimui priimti) informuojamas Aprašo 7 punkte nustatyta tvarka ir per nustatytus terminus.
14. Tarnyba atsisako išduoti pritarimą dėl žemės sklypo ir (ar) statinio saugomų objektų apsaugos zonoje perleidimo, nuomos ar panaudos sandorio sudarymo, jeigu tokio sandorio sudarymas trukdytų atlikti Tarnybos funkcijas ir keltų grėsmę saugomų asmenų ar saugomų objektų saugumui ir (ar) sudarytų prielaidas šiai grėsmei kilti. Tokiu atveju Tarnyba nurodo motyvus, dėl kurių atsisako išduoti pritarimą dėl žemės sklypo ir (ar) statinio saugomų objektų apsaugos zonoje perleidimo, nuomos ar panaudos sandorio sudarymo.

IV SKYRIUS
BAIGIAMOSIOS NUOSTATOS

15. Asmenys, nesutinkantys su Tarnybos sprendimais, priimtais vadovaujantis Aprašu, turi teisę juos apskųsti Lietuvos Respublikos administracinių bylų teisenos įstatymo nustatyta tvarka.


––––––––––––––––––––

















Lietuvos Respublikos vadovybės apsaugos tarnybos pritarimo dėl statinių statybos, statinių rekonstravimo, jų paskirties keitimo saugomų objektų apsaugos zonose, žemės sklypų ir (ar) statinių saugomų objektų apsaugos zonose perleidimo, nuomos ar panaudos sandorių sudarymo išdavimo tvarkos aprašo
priedas


(Prašymo forma)

__________________________________________________________________________
(pareiškėjo – fizinio asmens vardas, pavardė / juridinio asmens, kitos organizacijos ar jų padalinio pavadinimas)

	
(pareiškėjo – fizinio asmens adresas, tel. / juridinio asmens, kitos organizacijos ar jų padalinio kodas (jeigu tokį kodą turi), buveinės adresas, tel.)


Lietuvos Respublikos vadovybės 
apsaugos tarnybos
direktoriui

PRAŠYMAS
IŠDUOTI PRITARIMĄ 

__________________
data

Prašau išduoti pritarimą 	
(dėl statinio statybos, statinio rekonstravimo, statinio paskirties keitimo,
	.
žemės sklypo ir (ar) statinio perleidimo, nuomos ar panaudos sandorio sudarymo (reikiamą įrašyti)


Nekilnojamojo daikto (statinio ir (ar) žemės sklypo) adresas 	
	. 

Žemės sklypo kadastro Nr.__________________, įregistravimo data 	. 
ir (arba)
Statinio kadastro Nr.__________________, unikalus Nr.____________, įregistravimo data______________________.


*Statinio projektuotojas _______________________________________________________
(juridinio asmens, kitos organizacijos ar jų padalinio pavadinimas, kodas (jeigu tokį kodą turi),
___________________________________________________________________________.   buveinės adresas, juridinio asmens, kitos organizacijos ar jų padalinio vadovo vardas, pavardė) 

arba 

Statinio projektuotojas _________________________________________, atestato Nr.____,
(vardas, pavardė)
galiojimo data _______________________.

Statinio projekto vadovas ________________________________________, atestato Nr.___,
(vardas, pavardė)
galiojimo data _______________________.

Statinio projekto ekspertizę (kai ji privaloma) atliko__________________________, atestato 
(vardas, pavardė)
Nr. ______, galiojimo data ___________________.

Statinio projekto ekspertizės vadovas ______________________________________, atestato 
(vardas, pavardė)
Nr. _______, galiojimo data____________________.


**Kita sandorio šalis 	
(juridinio asmens, kitos organizacijos ar jų padalinio pavadinimas, kodas (jeigu tokį kodą turi), buveinės 
	
adresas, juridinio asmens, kitos organizacijos ar jų padalinio vadovo vardas, pavardė arba fizinio asmens 
	.
vardas, pavardė, gimimo data)

Informacija apie sandorį 	
(sandorio forma, sandorio objektas, nuo kada įgyjama nuosavybės,
	
nuomos ar panaudos teisė, nuomos ar panaudos terminas)
	.


Prie prašymo pridedami šie dokumentai: 
	
	
	
	
	
	
	
	
	


_____________________		______________	________________
(prašymą pateikusio asmens pareigos                            (parašas)		     (vardas, pavardė)
(jeigu prašymą pateikia juridinio asmens, 
kitos organizacijos ar jų padalinio atstovas)

––––––––––––––––––––

* Pildoma pateikiant prašymą dėl statinio statybos, statinio rekonstravimo, statinio paskirties keitimo.
** Pildoma pateikiant prašymą dėl žemės sklypo ir (ar) statinio perleidimo, nuomos ar panaudos sandorio sudarymo.
